
Περίληψη 
Τα γενετικά νοσήματα αποτελούν σημαντική πρόκληση σε παγκόσμια κλίμακα. Η παρούσα μελέτη διερευνά την κατανομή σπανιότερων γενετικών νοσημάτων στην Ελλάδα, ιδίως στην Ήπειρο. Κύριο αντικείμενο της μελέτης αποτελεί η συστηματική καταγραφή αποτελεσμάτων παραπομπών και εργαστηριακών ελέγχων του Εργαστηρίου Ιατρικής Γενετικής του Πανεπιστημιακού Γενικού Νοσοκομείου Ιωαννίνων (ΠΓΝΙ). 

Εισαγωγή
Η αλματώδης εξέλιξη της Ιατρικής Γενετικής και της Μοριακής Βιολογίας έχει αλλάξει τη σύγχρονη κλινική πράξη, καθιστώντας τη γενετική διάγνωση βάση για την αποτελεσματική αντιμετώπιση πληθώρας νοσημάτων. Τα εργαστήρια Ιατρικής Γενετικής διαδραματίζουν καθοριστικό ρόλο στην ταυτοποίηση παθογόνων μεταλλάξεων, την αποκάλυψη φορέων σπάνιων και συχνών κληρονομικών νοσημάτων στον προγεννητικό έλεγχο και στο γενικό πληθυσμό (Kanavakis et al.,2000).

Στην παρούσα εργασία μελετώνται κατά βάση τα δεδομένα του Εργαστηρίου Ιατρικής Γενετικής του Πανεπιστημιακού Γενικού Νοσοκομείου Ιωαννίνων (ΠΓΝΙ). Σκοπός της μελέτης είναι η ταξινόμηση των γενετικών νοσημάτων ανά επηρεαζόμενο σύστημα, καθώς και η αξιολόγηση των επιβεβαιωμένων παθολογικών ευρημάτων στην περιοχή της Βορειοδυτικής Ελλάδας. 

Μέθοδοι
Αναλύθηκαν αναδρομικά τα δεδομένα παραπομπών και εργαστηριακών ελέγχων του Εργαστηρίου Ιατρικής Γενετικής του ΠΓΝΙ, τα οποία αντλήθηκαν από τρία διακριτά αρχεία-βάσεις δεδομένων.

Το πρώτο αρχείο αφορά περιπτώσεις που παραπέμφθηκαν για εξειδικευμένο εργαστηριακό έλεγχο. Στο δεύτερο έγινε διαχρονική καταγραφή επιβεβαιωμένων παθολογικών ευρημάτων και σπάνιων νοσημάτων από 1997 μέχρι 2019, ενώ στο τρίτο αρχείο καταγράφηκαν δεδομένα παραπομπών για νοσήματα υψηλής συχνότητας που αφορούν προσέλευση κατά το διάστημα 2014-2022.

Οι περιπτώσεις κατηγοριοποιήθηκαν με βάση το προσβεβλημένο σύστημα και την αιτία παραπομπής.

Τέλος, πραγματοποιήθηκε περιγραφική στατιστική ανάλυση για τον υπολογισμό συχνοτήτων ανά κατηγορία νοσήματος και έτος καταγραφής.

Αποτελέσματα
Κατανομή Περιπτώσεων ανά σύστημα (Αρχείο 1)
Τα νευρομυϊκά νοσήματα έχουν τη μεγαλύτερη συχνότητα εμφάνισης με 24 καταγραφές. Ακολουθούν τα αισθητήρια νοσήματα με 14 καταγραφές και οι παθήσεις νεφρών/επινεφριδίων με 11 καταγραφές, οι οποίες παρουσιάζουν ισομερή κατανομή. 

Αναφορικά με τα σύνδρομα προδιάθεσης καρκίνου (8 περιπτώσεις), ξεχωρίζουν η νευροϊνωμάτωση και οι οικογενείς καρκίνοι, ενώ στις αναπτυξιακές διαταραχές (9 περιπτώσεις) κυριαρχούν αυτές που εμπίπτουν στο φάσμα του αυτισμού. Τέλος, όσον αφορά στα υπόλοιπα γενετικά νοσήματα (19 καταγραφές), η κυστική ίνωση είναι το συχνότερο νόσημα με 11 καταγραφές. 



Γράφημα 1. Συχνότητα περιπτώσεων ανά σύστημα

Διερεύνηση γενετικών νοσημάτων (Αρχείο 2)
Γενικώς, έχει καταγραφεί μια ποικιλομορφία παθήσεων με ιδιαίτερη έμφαση στα νευρομυϊκά νοσήματα. Παράλληλα, παρατηρείται σημαντικός αριθμός περιπτώσεων με πολυσυστηματικές και νευρολογικές διαταραχές.

Η ανάλυση των τρόπων κληρονομικότητας δείχνει αυξημένη παρουσία τόσο αυτοσωμικών υπολειπόμενων όσο και αυτοσωμικών επικρατών νοσημάτων στον πληθυσμό της Ηπείρου και της Δυτικής Ελλάδας, με τα επικρατή να υπερτερούν ελάχιστα.

Το σύνολο των καταγεγραμμένων νοσημάτων για το προαναφερθέν διάστημα απεικονίζεται λεπτομερώς παρακάτω:



Γράφημα 2. Καταγραφές 1997-2019

Τάσεις Παραπομπών (Αρχείο 3)
Το τελευταίο αρχείο περιλαμβάνει μόνο αιτίες παραπομπής για γενετική συμβουλευτική. Όπως είναι αναμενόμενο, υπήρχε υψηλή προσέλευση για Οικογενή Υπερχοληστερολαιμία (Rizos et al., 2017), Σύνδρομο Εύθραυστου Χ (Patsalis et al., 1999) και Κυστική Ίνωση (Kanavakis et al.,2003) – νοσήματα που κυριαρχούν στον ελληνικό πληθυσμό.

Συμπεράσματα
Τα αποτελέσματα της παρούσας μελέτης αναδεικνύουν το εύρος και την πολυπλοκότητα των γενετικών νοσημάτων που διαχειρίζεται το Εργαστήριο Ιατρικής Γενετικής του ΠΓΝΙ. Η υψηλή συχνότητα παραπομπής νευρομυϊκών νοσημάτων (26,1%) υπογραμμίζει την ανάγκη εξειδικευμένης μοριακής διάγνωσης.

Παράλληλα, η αυξανόμενη ανάγκη για έλεγχο συγκεκριμένων σπανίων νοσημάτων όπως η Κυστική Ίνωση επιβεβαιώνει την καθοριστική σημασία του προγεννητικού ελέγχου. Η καταγραφή σπανιότερων νοσημάτων αναδεικνύει τον κομβικό ρόλο του εργαστηρίου ως περιφερειακού κέντρου αναφοράς για τη Βορειοδυτική Ελλάδα. 

Συμπερασματικά, τα δεδομένα επιβεβαιώνουν τη διαχρονική συνεισφορά του εργαστηρίου στην έγκυρη διάγνωση και πρόληψη, και επισημαίνουν την ανάγκη για συνεχή ενσωμάτωση νέων τεχνολογιών στην κλινική διαγνωστική ρουτίνα.

Συχνότητα περιπτώσεων
Νευρομυϊκά	Όραση - Ακοή	Νεφροί-επινεφρίδια	Καρδιαγγειακά	Σκελετικά	Προδιάθεσης καρκίνου	Αναπτυξιακά	Λοιπά	Γεν. Συμβουλευτική	Νευρομυϊκά	Όραση - Ακοή	Νεφροί-επινεφρίδια	Καρδιαγγειακά	Σκελετικά	Προδιάθεσης καρκίνου	Αναπτυξιακά	Λοιπά	Γεν. Συμβουλευτική	24	14	11	1	2	8	9	19	7	Νευρομυϊκά	Όραση - Ακοή	Νεφροί-επινεφρίδια	Καρδιαγγειακά	Σκελετικά	Προδιάθεσης καρκίνου	Αναπτυξιακά	Λοιπά	Γεν. Συμβουλευτική	


Επιβεβαιωμένα νοσήματα/καταστάσεις 1997-2019

Μυοτονία Becker	Συγγενής Δυσκεράτωση	Νόσος Lafora	 Οικογενής Αδενοματώδης Πολυποδίαση	Νόσος Menkes	Θρομβοφιλία	Σύνδρομο Prader-Willi	Μυϊκή Δυστροφία Duchenne	Αβηταλιποπρωτεϊναιμία	Συγγενής Μυοτονία	Σύνδρομο Εύθραυστου X	Νόσος Charcot-Marie-Tooth	Ανιριδία	Αιμορροφιλία Α	Σύνδρομο Apert	Νευροϊνωμάτωση τύπου 1	Σύνδρομο Usher τύπου 2A	Νωτιαία Μυϊκή Ατροφία τύπου 1	Κυστική Ινωση	Μελαγχρωστική Αμφιβληστροειδοπάθεια 54	1	1	1	2	1	1	1	2	1	3	1	2	1	1	1	3	2	1	1	1	


